Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: elektronikus fizetési eszközökrõl szóló 232/2001. (XII. 10.) Korm. rendelet 2. § (1) bekezdés b) pontja szerint
Paragraph Index: 1089

03. tábla: Kártya alapú e-pénzrendszer elfogadói üzletágának adatai "a"-"f" oszlopok: Elektronikus pénzeszköz feltöltésére alkalmas terminálok és módok: Azoknak a termináloknak a számát kell megadni, amelyek lehetõvé teszik, hogy az elektronikus pénz a kibocsátótól a fogyasztó e-pénzt hordozó eszközére kerüljön. Az elektronikus pénz feltöltésére alkalmas terminál emellett még más funkciót is elláthat, például bankkártyákat elfogadó ATM-ként vagy POS berendezésként is mûködhet. Ebben az esetben a P07-es adatszolgáltatás megfelelõ táblázataiban is fel kell tüntetni. Az elektronikus pénz feltöltésére alkalmas különféle terminálok darabszámánál, a párhuzamos számbavétel elkerülése érdekében, mindig csak az adatszolgáltató tulajdonában lévõ, illetve a vele szerzõdött kereskedõnél üzemelõ berendezések darabszámát kell megadni. Az "a" "b" és "c" oszlopokban a berendezések darabszámát kell feltüntetni. Amennyiben a jelentés tárgyát képezõ rendszernél valamelyik feltöltési mód nem lehetséges, a megfelelõ oszlopba "0"-t kell írni. A "d" "e" és "f" oszlopokban azt kell jelölni, a már hivatkozott kódlista szerinti kódszám feltüntetésével, hogy fennáll-e telefonon, Interneten vagy egyéb módon keresztül a feltöltés lehetõsége. "g"-"j" oszlopok: Elektronikus pénzt elfogadó terminálok: Azoknak a kereskedõi elfogadóhelyeken üzemelõ berendezéseknek a számát kell megadni, amelyek lehetõvé teszik, hogy az elektronikus pénzt annak tulajdonosa átutalja a saját kártyájáról a kereskedõ kártyájára/berendezésére. Minden egyes elektronikus pénzt elfogadó terminált külön kell jelenteni, függetlenül attól, hogy esetleg ugyanazon a kereskedõi elfogadóhelyen üzemelnek. Ha az elektronikus pénzt elfogadó terminál egyéb funkcióval is rendelkezik, például bankkártyákat elfogadó kereskedõi POS terminálként is üzemel, ebben az adatszolgáltatásban is, és a P07 sz. adatszolgáltatás 03. sz. táblájában is jelenteni kell. Amennyiben a jelentés tárgyát képezõ rendszernél - "g-i" oszlopok - valamelyik berendezés nem szerepel az elfogadó terminálok között, "0"-t kell beírni. A "g" oszlopban a kereskedõi elfogadóhelyeken (üzletek pénztáraiban) lévõ POS terminálok számát kell megadni, beleértve azokat a terminálokat, amelyek az e-pénz elfogadásán kívül esetleg más fizetési eszköz (credit, debit és charge kártyák) elfogadására is alkalmasak. A "h" oszlopban azokat az automatákat kell jelenteni a darabszám jelölésével, amelyeknél elektronikus pénz ellenében árut vagy szolgáltatást lehet vásárolni. Az "i" oszlopban az internetes elfogadóhelyeken üzemelõ internetes POS-ok számát kell megadni. A "j" oszlopban A már hivatkozott kódlistában megadott kódszámmal azt kell jelölni, hogy más módon lehetséges-e fizetni az elektronikus pénzeszközzel.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes